text: Hold Skt. Hans fest med Elton John
  02 februar 2015 kl. 09.17
  Sir Elton John giver intim midsommerkoncert i Byparken i Vejle.
  Den 23. Juni bliver det muligt at holde Skt. Hans fest sammen med en ægte verdensstjerne.
  Det er Vejle Musikteater, der har inviteret Elton John til byen, hvor han sammen med sit originale band vil give det, der bliver kaldt en intimkoncert.
  Ifølge Musikteatret er der kun 6000 billetter til koncerten og det skulle give publikum mulighed for at komme helt tæt på verdensstjernen.
  Billetsalget starter den 7. februar.
  